Changing (Sigman kappale)

Changing on brittiläisen tuottajaduo Sigman kappale. Sen sanoittivat TMS, Wayne Hector sekä Ella Eyre ja sillä vierailee brittiläinen laulaja-lauluntekijä Paloma Faith. Se julkaistiin Isossa-Britanniassa 14. syyskuuta 2014, saavuttaen listan kärjen yhden viikon ajaksi ja muodostuen tämän myötä Faithin ensimmäiseksi Britannian singlelistan kärjen saavuttaneeksi kappaleeksi. Kappaleella Faith teki myös ensiesiintymisen Uuden-Seelannin singlelistalla, debytoiden listan 9. sijalla.

Kappaleeseen liittyvä virallinen musiikkivideo julkaistiin videopalvelu YouTubessa 17. heinäkuuta 2014. Video kuvattiin Miamissa. Siinä missä Faith näkyy pitkin videota koko sen pituudelta, Sigma tekee esiintymisensä vain aivan videon lopussa.

Lähteet

Luokka:Vuoden 2014 kappaleet
Luokka:Sigman kappaleet
Luokka:Paloma Faithin kappaleet